《初筑南斋》
宋代·苏辙

我老不自量，筑室盈百间。
旧屋收半料，新材伐他山。
盎中粟将尽，橐中金亦殚。
凉风八月高，扶架起南边。
首成遗老斋，愿与客周旋。
古桧长百尺，翠竹森千竿。
隔城过清颍，有井皆甘泉。
平生隐居念，眷眷在山川。
谁言白发年，有作竟不然。
我本师瞿昙，所遇无不安。
诸子知我怀，勉更求榱椽。
堂成铺莞簟，无梦但安眠。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。